Postuar: Qershor 25, 2019 | 22:35

Shqipëria U-20 në volejboll për meshkuj vazhdon të dhurojë spektakël në Kampionatin Ballkanik U-20 që po mbahet në Tiranë.

Pasi dominoi ndaj Kosovës në takimin e parë në grupin A, ku triumfoi pastër 3-0, këtë herë kombëtarja e drejtuar nga Arben Sako shkatërroi Greqinë me të njëjtin rezultat 3-0. Takimi i luajtur dje në sallën sortive “Feti Borova” dhuroi spektakël dhe shumë emocione për qindra të pranishmit që e ndoqën nga afër këtë ndeshje

Shqipëria fitoi dy setet e para me shifrat 26-24, ndërsa seti i tretë nuk pati shumë histori, dhe kuqezinjtë e vegjël fituan 25-16. Kështu pas një takimi që zgjati 87 minuta, kombëtarja jonë siguron një fitore me shumë vlera, që i afron edhe më shumë me zonën e medaljeve. Bakiri dhe Çela, dy lojtarët e Partizanit, pasi ishin vendimtar në fitimin e titullit për skuadrën kryeqytetase, bëjnë diferencën edhe në kombëtaren U-20. Gjithashtu në këtë përballje shkëlqyen edhe Deliu e Doda të Farkës, duke bërë një paraqitje mbreslënëse.

PANORAMASPORT.AL

Për t’u bërë pjesë e grupit të "Panorama Sport" mjafton të klikoni: Join Group dhe kërkesa do t’ju aprovohet.

KOMUNITETI PANORAMA SPORT: https://www.facebook.com/groups/sportionline/